En gruppe på omkring 20-30 demonstranter gik søndag eftermiddag til angreb mod politiet, efter en ellers fredelig demonstration mod filmen 'Innocence of Muslims' på Østerbro i København.

En er anholdt for at kaste med kanonslag mod politiet, og en er sigtet for at bære en kniv.

DR Nyheders reporter på stedet fortæller, at en lille gruppe smed brosten og kanonslag efter de fremmødte betjente, der dog var forberedt på urolighederne og hurtigt kunne rykke talstærke ind.